Kim Possibl

**Kim Possibl** () — 2002-2007-ci illərdə istehsal olunmuş, Emmi mükafatına layiq görülmüş ABŞ animasiya serialı. Əslində 65 hissə olan seriala tamaşaçıların istəyi ilə daha 22 hissə əlavə olunmuş və epizodların sayı 87-ə çatmışdır. İlk dəfə 7 iyun 2002-ci il tarixində ABŞ-nin Disney Channel kanalında yayımlanmışdır.

Serialda ABŞ-nin uydurulmuş Middlton şəhərində yaşayan Kim Possibl adında 13 yaşlı gənc bir qız, ən yaxın dostu Ron Stoppabl və Ueyd Load ilə birgə dünyanı pisliklərdən qurtarmalarından söhbət açılır. "Kim Possibl" sözü "Impossible" sözündən götürülmüşdür. Mənası İngiliscədən "Mümkün olmayan" deməkdir. Yəni Kim Possibl mümkün olmayan tapşırıqları məsuliyyətlə yerinə yetirir.

## Yaradılış
"Kim Possibl" animasiyasının prodüserləri olan Bob Şuli və Mark MakKorklun sözlərinə görə, animasiya haqqında informasiya ilk fikirlər, onların liftdə qalması zamanı yaranmışdır. Prodüserlərin fikrincə, bu elə qəhrəman olmalıdır ki, gördüyü işin əvəzində pul almasın. Həmçinin, qəhrəman qız olmalı idi. Prodüserləri liftdən azad edən zaman onların fikirlərində animasiya serialının mövzusu başa çatmışdır. İlk dəfə animasiya efirə ABŞ-nin Disney Channel kanalında 7 iyun 2002-ci ildə çıxmışdır. Efirə çıxan zaman animasiya yeniyetmə və yetkin tamaşaçılar sırasında böyük rəğbət qazanmışdır. Animasiyanın ilk seriyası «Dağılma» () "İlin ən yaxşı animasiya seriyası"na görə Emmi mükafatına layiq görülmüşdür. Ümumilikdə isə animasiya serialı 5 nominasiyaya layiq görülmüş və onlardan birini qazanmışdır.

## Məzmun

Kim Possibl dostları Ron Stoppabl, tüksüz köstəbək Rufus, kompüter ustası olan Ueyd Load və digərləri ilə birlikdə dünyanı xilas etməyə çalışan qəhrəman olmaqla yanaşı, məktəbdə oxuyan gənc bir qızdır. Seriyalarda yaxın dostu Ron danışan köstəbək Rufus ilə müşayiət olunur. Kim Possibl ABŞ-nin Middlton adlanan uydurulmuş şəhərində yaşayır. Burada onun ailəsi, yaxın dostları vardır. Oxuduğu məktəb də məhz burada yerləşir. Serialda Kim Possibl Ron Stoppabl, Rufus və Ueyd Load ilə birgə dünyanı pisliklərdən qurtarmalarından söhbət açılır. Onlar çox vaxtı əsas qəddarlardan biri olan Həkim Drakken və köməkçisi Şiqo ilə mübarizə aparırlar. Həkim Drakken həmişə dünyanı ələ keçirən zaman ona Kim Possibl mane olur. Serialın sonunda Kim Possibl və dostları bütün qəddar personajlara qalib gəlir.

## Personajlar

### Kim Possibl
Kim Possibl - "Kim Possibl" serialının baş qəhrəmanıdır. Serialın başlanğıcında təxminən 13 yaşındadır və hər mövsüm yaşlanaraq dördüncü mövsümdə 17 yaşı tamam olar. Boş zamanlarında isə yoldaşı Ron ilə birgə Dünyanı qurtarar. Onun yaşıl gözləri və kürən uzun saçları vardır. Ümumiyyətlə, saçları bir gözünü bağlayır...

### Ron Stoppabl
Ron Stoppabl - "Kim Possibl" serialının baş qəhrəmanlarından biridir. Ron sevimli və nəzakətli bir gəncdir. Vəzifəsini icra edərkən Kim Possiblın paltarına bənzər bir paltar geyər. Cibində Rufus adında tüksüz köstəbək gəzdirir. Bu ev heyvanının götürmə səbəbi, atasının heyvan tüklərinə qarşı allergiyası olmasıdır. Ronun sarışın dağınıq saçları və qəhvəyi rəngli gözləri vardır...

### Rufus
Rufus - "Kim Possibl" serialının baş qəhrəmanlarından biridir. Rufus tüksüz köstəbəkdir. Meqa Maqada yaşayırdı. Rufusun atası tüklərə qarşı allergiyası var idi.Bu səbəbdən Ron Rufusu özünə götürür. Rufus adi köstəbək deyildir. Rufusun beyni insanın beyninə çox yaxındır. İnsan kimi 2 ayaqları üzərində dayana bilir. Rufusun boyu 30 sm-dir. Çəkisi 1,8 kq-dır. Gözləri qaradır...

### Monik
Monik - "Kim Possibl" serialının baş qəhrəmanlarından biridir. Kim Possiblın ən yaxşı qız dostudur. Demək olar ki, Monik personajına bütün seriyalarda rast gəlmək olar. İlk seriyada Monik Kim Possibl ilə görüşən zaman gözləri nisbətən balaca idi. Lakin sonrakı mövsümlərdə Monikin gözləri əvvəlki seriyalardakı gözlərinə nisbətən daha böyük və aydın idi. Kim Possibl, adətən, boş vaxtlarını Moniklə keçirir. Monik isə ona önəmli tövsiyələr verir. Monikin tövsiyələri Kim Possibla məktəbdə və şəxsi həyatında böyük rol oynayır. Monik "Banan Klubu"nda paltar dizayneri vəzifəsində çalışır...

### Ueyd Load
Ueyd Load - "Kim Possibl" serialının baş qəhrəmanlarından biridir. Serialın başlanğıcında təxminən 10 yaşındadır və digər personajlar kimi sonrakı seriyalarda yaşlanır. Ueyd dahi və kompüter ustasıdır. Ueyd 8 ayda lisey və kolleci bitirmişdir. Onun boyu cəmi 112 sm-dir. Qara gözlüdür. Çəkisi 178 kq-dır. Afrika-Amerika qarışığıdır. Bəzi insanlara vəzifələrində çox köməkçi olar...

### Həkim Drakken
Həkim Drakken - "Kim Possibl" serialının düşmən personajlarından biridir. Dünyanı ələ keçərməyə çalışan dəlisov alimdir. Əsl adı Dryu Teodor P. Lipskidir. Kim Possiblın ən böyük düşmənidir. Eyni zamanda Kim Possiblın atası Ceyms T. Possiblın sinif yoldaşıdır. Lisey illərində düzəltdiyi "Bibi" adlı dərrakəli qadın robotlarını ən yaxşı yoldaşlarını Ceyms, Çen və Rameşə tanıdır. Lakin hazırladığı keyfiyyətsiz robotlar yoldaşlarına gülünc gəlir. Həmin müddətdən başlayaraq dünyanı ələ keçirməyə və irəlidə hazırlayacağı inkişaf etmiş robotlarla yoldaşlarına dərs verməyi planladı. Ardından "Bibi" robotlarının istehsalı başlayır...

### Şiqo
Şiqo - "Kim Possibl" serialının düşmən personajlarından biridir. Dünyanı ələ keçərməyə çalışan personajlardan biridir. Həkim Drakkenin yaxın dostu olmasına baxmayaraq ondan dərrakəlidir. Zarafat etməyi çox sevir. Çox uzun və qara saçlı, yaşıl gözlüdür...

### Meymun Yumruğu
Meymun Yumruğu - "Kim Possibl" serialının düşmən personajlarından biridir. Əsl adı Montqomeri (qısaldılmış forması: Monti) Fiske-dir. Döyüş sənətləri ustasıdır. Ən qəti düşmənləri Ron Stoppabl və Kim Possibldır. Montqomeri Fiske əslən Britaniyadandır. Çəkisi 59 kq-dır. Montqomeri Fiske əvvəllər arxeoloq vəzifəsində çalışırdı. Nobel mükafatı laureatına layiq görülmüşdür. Əsas tədqiq sahələri meymunların artefaktları idi. Həmin artefaktlar başğa dünyanı idarə edəcəkdi. Lord Meymun Yumruğu, xüsusilə, Tai-Chin-Pek-Var və ya Meymun Kunq Fu stili ilə maraqlanırdı...

### Daff Killiqan
Daff Killiqan - "Kim Possibl" serialının düşmən personajlarından biridir. Ən qəzəbli şotlandiyalıdır. "Qolf üzrə təhlükəli oyunçu" ləqəbi ilə məşhurdur. Daff Killiqan əvvəllər məşhur peşəkar Qolfçu idi. Lakin oyunun qaydalarına riayət etmədiyinə görə, onu peşəkar Qolf yarışmasından qovlanmışdır. Killiqanı hətta mini-qolf meydançasında da oynamasına icazə verilmirdi. Daff Killiqan Kim Possiblın başqa rəqiblərindən nisbətən təhlükəlidir. Killiqan öz qəsrində qolf oynamağa başlayır. Onun əsas niyyəti dünyanı ələ keçirməkdir. Killiqan rəsmi kelt yubkası geyir. Başında Şotland papağı vardır. Killiqan dünyanı bir qolf meydançasına çevirmək istəyir. Bu səbəbdən Killiqan Həkim Drakken ilə əməkdaşılıq edir. Daff Killiqanın evi "Killiqan Adası" adı ilə məşhurdur. Daff Killiqanın ən təhlükəli silahı içi qumbara ilə doldurulmuş qolf topudur...

### Professor Dementor
Professor Dementor - "Kim Possibl" serialının düşmən personajlarından biridir. Dementor məşhur alim və Həkim Drakkenin ən böyük düşmənidir. Dementor, Hench Co.-dan pulla aldığı xüsusi vəzifəliləri və dünyaya zərər vurmaq üçün tapdığı icadları sayəsində dünyanı ələ keçirməyə çalışır. Dementorun 40 yaşı vardır. Onun üzündə həmişə maska olur. Paltarı da bütün seriyalarda qırmızı olur. Dementorun soyadı Demenzdir...

### Cill
Cill - "Kim Possibl" serialının düşmən personajlarından biridir. Cill əvvəllər Ron ilə bir məktəbdə oxuyurdu. Bir gün onlar "Vonnavip" () adlı düşərgəyə gəlirlər. Burada "Vonnavip" gölü vardır. Həmin göl çox zəhərlidir. Bu səbəbdən Ron orada üzmür. Lakin Cill ona əhəmiyyət verməyərək, orada üzməyə başlayır. Bu zaman Cill mutanta dönür. Mutanta döndükdən sonra Rondan qisas almağa başlayır...

### Senyor Senyor böyük və Senyor Senyor kiçik
Senyor Senyor böyük və Senyor Senyor kiçik - "Kim Possibl" serialının qəddar personajlardan biridirlər. Senyor Senyor böyük və Senyor Senyor kiçik (Cunior) pulla maraqlanan şəxslərdir. Yaşadıqları yer adadır. Senyor Senyor böyük əvvəllər "Milyonçular klubu"nun üzvü idi. Lakin sonralar klubdan xaric edilmişdir. Senyor Senyor böyük, oğluna qəddarların gizli məlumatlarını öyrədirdi ki, onun layiqli davamçısı olsun...

## Səsləndirmə

## Dünya kanallarında yayımlanması

## Dünya ölkələrində adı və çıxış tarixi

## Mükafat və Nominasiyalar

## Seriyalar

## Saundtrek

2002-ci ildə Kim Possibl animasiya serialı çıxdıqdan sonra bu serialdakı mahnılar 22 iyul 2003-cü ildə Walt Disney Records tərəfindən "Kim Possibl (saundtrek)" adı altında buraxılmışdır. Orijinal versiyada 13 mahnı vardır. Albomun yeni versiyası 22 mart 2005-ci ildə Walt Disney Records tərəfindən "Kim-Proved" adı altında çıxarılmışdır. Yeni versiyada isə 14 mahnı vardır. "Kim Possibl (saundtrek)" albomu ABŞ "Billboard 200" hit-paradının albomlar bölməsində 125-ci pillədə yer tutmuşdur.

## Video oyunlar

## www.Kimpossible.com
Kimpossible.com, "Kim Possibl" serialında adı çəkilən bir veb saytdır. Həmin sayt insanlara kömək üçün hazırlanmışdır. Saytının ilk versiyasında istifadə etdiyi şüar "Edə bilməyəcəyəim şey yoxdur!". Bu saytın sayəsində Cənab MakHenri və milyonç cənab Paisleydən gələn kömək çağırışı ilə ilk vəzifəsinə başladı. Saytın veb dizayneri Ueyd Load-dır.

## Animasiyalar
### [[Kim Possibl: Zamanda mübarizə]]
Ron Stoppabl yeni bir məktəb ilinə hazırlanarkən, ailəsiylə birlikdə xanım Ogehsin bir iş təklifi səbəbiylə Norveçə gedəcəyini öyrənir. Bu müddətdə Meymun Gücü, Həkim Drakken, Şiqo və Daff Killiqan "Zaman Meymunu" adlı kiçik bütün iki parçasını tapmaq üçün əməkdaşlıq edirlər...

### [[Kim Possibl: Belə Drama]]
Kim Possibl və Ron Stoppabl kömək üçün ikinci dəfə oyuncaq fabriki Nakasumiyə çağırırlar. Həkim Drakken Şiqonu, Nakasumini zorla qaçırmaq üçün önləyir. Lakin Şiqo Nakasuminin ancaq pencəyini ala bilir. Drakken isə pəncəkdə Nakasumi oyuncaq şirkətinə aid yeni bir oyuncaq şəkli tapır...

## Maraqlı faktlar
*Nensi Kartrayt Rufusu səsləndirmək üçün ilk növbədə köstəbəkləri tədqiq edirdi.
*Mark MakKorkl və Bob Şuli lift ilə qalxan zaman Kim Possibl animasiyasının tamaşasını yaratdılar. Mark MakKorkl Bob Şuliyə baxıb dedi: Kim Possibl - o hər şeyi edə bilər. Bob Şuli isə Mark MakKorkla cavab verir: Ron Stopabl - o heç nəyi edə bilmir.
*"Kim Possibl" animasiya serialı 1 mükafata və 16 nominasiyaya layiq görülmüşdür.

## İstinadlar

## Xarici keçidlər

* 
* Kim Possibl Globaljusticealliance.com saytında    
* Kim Possibl Kimpossible.wikia.com saytında  
* Kim Possibl Bloggingbaby.com saytında 
* Kim Possibl News.toonzone.net saytında   
* Kim Possibl Savedisneyshows.org saytında  
* Kim Possibl Animationartconservation.com saytında